KOMISIJOS REGLAMENTAS (EB) Nr. 1077/2009
2009 m. lapkričio 10 d.
kuriuo nustatoma galutinė privataus kiaulienos sandėliavimo paramos, nustatytos Reglamentu (EB) Nr. 1329/2008, paraiškų pateikimo data
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač jo 43 straipsnio a ir d punktus kartu su 4 straipsniu,
kadangi:
(1)
Privataus sandėliavimo parama skiriama vadovaujantis 2008 m. gruodžio 22 d. Komisijos reglamentu (EB) Nr. 1329/2008, kuriuo priimamos skubios kiaulienos rinkos paramos, teiktinos privatiems sandėliams Jungtinės Karalystės dalyje, priemonės (2). Parama skiriama dėl išimtinių aplinkybių, kurios 2008 m. gruodžio mėn. susidarė Airijos ir Šiaurės Airijos kiaulienos sektoriuje po to, kai kiaulienoje, kurios kilmės šalis - Airija, buvo rasta didelis kiekis polichlorintųjų bifenilų. Nuo to laiko padėtis pasikeitė, todėl taikyti priemonių nebereikia.
(2)
Todėl reikėtų nutraukti privataus kiaulienos sandėliavimo paramos teikimą ir nustatyti galutinę paraiškų pateikimo datą.
(3)
Siekiant išvengti spekuliavimo, reglamentas turėtų įsigalioti jo paskelbimo dieną, o galutinė paraiškų pateikimo data turėtų būti kita diena po reglamento įsigaliojimo.
(4)
Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Galutinė privataus kiaulienos sandėliavimo paramos, numatytos Reglamentu (EB) Nr. 1329/2008, paraiškų pateikimo data yra 2009 m. lapkričio 13 d.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2009 m. lapkričio 10 d.